CELEX: 32000R2548
Language: ro
Date: 2000-11-02 00:00:00
Title: Regulamentul (CE) nr. 2548/2000 al Băncii Centrale Europene din 2 noiembrie 2000 privind dispozițiile tranzitorii pentru aplicarea rezervelor minime obligatorii de către Banca Centrală Europeană în urma introducerii monedei euro în Grecia (BCE/2000/11)

Anunţ juridic important

|

32000R2548

Jurnalul Oficial L 291 , 18/11/2000 p. 0028 - 0029 ediţie specială în limba cehă capitol 10 volum 001 p. 259  - 260 ediţie specială în limba estonă capitol 10 volum 001 p. 259  - 260 ediţie specială în limba maghiară capitol 10 volum 001 p. 259  - 260 ediţie specială în limba lituaniană capitol 10 volum 001 p. 259  - 260 LV.ES capitol 10 volum 001 p. 259  - 260 MT.ES capitol 10 volum 001 p. 259  - 260 PL.ES capitol 10 volum 001 p. 259  - 260 SK.ES capitol 10 volum 001 p. 259  - 260 ediţie specială în limba slovenă capitol 10 volum 001 p. 259  - 260

		20001102Regulamentul (CE) nr. 2548/2000 al Băncii Centrale Europenedin 2 noiembrie 2000privind dispozițiile tranzitorii pentru aplicarea rezervelor minime obligatorii de către Banca Centrală Europeană în urma introducerii monedei euro în Grecia(BCE/2000/11)CONSILIUL GUVERNATORILOR BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene (denumit în continuare "statut"), în special articolul 19.1 și articolul 47.2 prima liniuță, Regulamentul (CE) nr. 2531/98 al Consiliului din 23 noiembrie 1998 privind aplicarea rezervelor minime obligatorii de către Banca Centrală Europeană [1] și Regulamentul (CE) nr. 2532/98 al Consiliului din 23 noiembrie 1998 privind competența Băncii Centrale Europene de a impune sancțiuni [2],având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană [3] (BCE), în special articolul 5 alineatul (1) și articolul 6 alineatul (4),având în vedere Regulamentul (CE) nr. 2818/98 al BCE din 1 decembrie 1998 privind aplicarea rezervelor minime obligatorii (BCE/1998/15) [4], astfel cum a fost modificat prin Regulamentul (CE) nr. 1921/2000 al BCE [5],având în vedere Regulamentul (CE) nr. 2819/98 al BCE din 1 decembrie 1998 privind bilanțul consolidat al sectorului instituțiilor financiare monetare (BCE/1998/16) [6], astfel cum a fost modificat prin Regulamentul (CE) nr. 1921/2000 al [7],având în vedere contribuția Consiliului general al Băncii Centrale Europene,întrucât:(1) Introducerea monedei euro în Grecia de la 1 ianuarie 2001 antrenează supunerea instituțiilor de credit situate în Grecia și a sucursalelor instituțiilor de credit situate în Grecia la regimul rezervelor minime obligatorii al SEBC începând cu aceeași dată.(2) Integrarea acestor entități în regimul rezervelor minime obligatorii al SEBC necesită adoptarea unor dispoziții tranzitorii pentru a asigura o integrare armonioasă fără crearea unor sarcini disproporționate pentru instituțiile de credit din statele membre participante, inclusiv din Grecia.(3) Articolul 5 din statut coroborat cu articolul 10 din Tratatul de instituire a Comunității Europene implică obligația statelor membre de a elabora și de a pune în aplicare, la nivel național, toate măsurile adecvate pentru asigurarea colectării informațiilor statistice necesare îndeplinirii cerințelor de raportare statistică ale BCE și pentru a întreprinde, în timp util, pregătirile cerute în domeniul statistic pentru a deveni state membre participante,ADOPTĂ PREZENTUL REGULAMENT:Articolul 1Dispoziții tranzitoriiDispozițiile tranzitorii pentru aplicarea rezervelor minime obligatorii de către BCE în urma introducerii monedei euro în Grecia sunt prevăzute în anexa la prezentul regulament care constituie parte integrantă din acesta.În absența unor dispoziții specifice în prezentul regulament, se aplică dispozițiile Regulamentului (CE) nr. 2818/98 și ale Regulamentului (CE) nr. 2819/98.Articolul 2Intrare în vigoarePrezentul regulament intră în vigoare la data publicării sale în Jurnalul Oficial al Comunităților Europene. Dispozițiile prevăzute în anexa la prezentul regulament produc efecte numai cu privire la primele perioade de aplicare din 2001.Adoptat la Frankfurt pe Main, 2 noiembrie 2000.Pentru Consiliului guvernatorilor BCEPreședinteleWillem F. Duisenberg[1] JO L 318, 27.11.1998, p. 1.[2] JO L 318, 27.11.1998, p. 4.[3] JO L 318, 27.11.1998, p. 8.[4] JO L 356, 30.12.1998, p. 1.[5] JO L 229, 9.9.2000, p. 34.[6] JO L 356, 30.12.1998, p. 7.[7] A se vedea nota de subsol 5.--------------------------------------------------20001102ANEXĂDISPOZIȚII TRANZITORII REFERITOARE LA INTEGRAREA INSTITUȚIILOR SITUATE ÎN GRECIA ÎN REGIMUL REZERVELOR MINIME OBLIGATORII AL SEBC1. Instituțiile de credit situate în Grecia și sucursalele situate în Grecia ale instituțiilor de credit (denumite în continuare "instituții situate în Grecia") sunt obligate să constituie rezerve minime de la 1 ianuarie 2001. O perioadă de aplicare tranzitorie curge de la 1 ianuarie 2001 la 23 ianuarie 2001 pentru instituțiile situate în Grecia. Perioada de aplicare pentru instituțiile situate în alte state membre participante în conformitate cu articolul 7 din Regulamentul (CE) nr. 2818/98 al BCE nu este afectată de existența unei perioade de aplicare tranzitorii pentru instituțiile din Grecia.I. Perioada de aplicare tranzitorie pentru instituțiile din Grecia2. Baza de calcul a rezervelor minime obligatorii ale fiecărei instituții situate în Grecia în perioada de aplicare tranzitorie este definită pe baza elementelor din bilanț la 30 noiembrie 2000. Baza de calcul a rezervelor minime obligatorii este declarată de fiecare instituție Băncii Greciei înainte de debutul perioadei de aplicare tranzitorii conform mecanismului BCE de raportare a statisticilor bancare și monetare definit prin Regulamentul (CE) nr. 2819/98 al BCE. Instituțiile situate în Grecia care beneficiază de derogarea prevăzută la articolul 2 alineatul (2) din Regulamentul (CE) nr. 2819/98 determină baza de calcul a rezervelor minime obligatorii pentru perioada de aplicare tranzitorie pe baza bilanțului la 30 noiembrie 2000 și declară această bază Băncii Greciei înainte de debutul perioadei de aplicare tranzitorii.3. Având în vedere perioada de aplicare tranzitorie, rezervele minime obligatorii ale fiecărei instituții situate în Grecia se calculează și notifică de către partea care execută calculul înainte de debutul perioadei de aplicare tranzitorii, în conformitate cu procedura prevăzută la articolul 5 alineatul (3) din Regulamentul (CE) nr. 2818/98. Rezervele minime obligatorii calculate sunt confirmate până cel târziu în prima zi lucrătoare pentru BCN din perioada de aplicare tranzitorie, în conformitate cu procedura prevăzută la articolul 5 alineatul (3) din Regulamentul (CE) nr. 2818/98.4. Având în vedere perioada de aplicare tranzitorie, partea care efectuează revizuirile notifică modificările celeilalte părți până la 15 ianuarie 2001, în conformitate cu articolul 5 alineatul (4) din Regulamentul (CE) nr. 2818/98. Revizuirile sunt acceptate de partea care a primit notificarea până la 16 ianuarie 20001. Absența unei reacții din partea instituției care a primit notificarea până la 16 ianuarie 2001 este considerată a constitui o achiesare la obligația constituirii rezervelor instituției pentru perioada de aplicare tranzitorie.II. Dispoziții tranzitorii pentru instituțiile de credit situate în alte state membre participante5. Instituțiile situate în alte state membre participante au posibilitatea de a deduce din baza de calcul a rezervelor, pentru perioadele de aplicare de la 24 decembrie 2000 până la 23 ianuarie 2001 și de la 24 ianuarie 2001 la 23 februarie 2001, obligațiile datorate instituțiilor situate în Grecia care nu sunt enumerate ca fiind exceptate de la regimul rezervelor minime obligatorii al SEBC. Instituțiile pot să se bazeze pe listele prevăzute la articolul 2 alineatul (3) din Regulamentul (CE) nr. 2818/98 pentru a stabili dacă obligațiile datorate sunt față de o altă instituție care la rândul ei este obligată să constituie rezerve.6. Instituțiile situate în alte state membre participante care doresc să beneficieze de posibilitatea deducerii obligațiilor datorate instituțiilor situate în Grecia raportează, pentru lunile noiembrie și decembrie 2000, un tabel în conformitate cu tabelul 1 nota de subsol 7 din anexa 1 la Regulamentul (CE) nr. 2819/98, considerând instituțiile situate în Grecia ca fiind deja supuse regimului rezervelor minime obligatorii al SEBC.Aceasta nu aduce atingere obligației de a raporta informațiile statistice pentru perioadele respective, în conformitate cu tabelul 1 din anexa 1 la Regulamentul (CE) nr. 2818/98, considerând în continuare instituțiile situate în Grecia ca bănci situate în restul lumii.Tabelele sunt raportate conform procedurilor și termenelor normale stabilite în Regulamentul (CE) nr. 2819/98.7. O instituție raportoare care beneficiază de derogarea prevăzută la articolul 2 alineatul (2) din Regulamentul (CE) nr. 2819/98 poate decide să raporteze, pentru lunile noiembrie și decembrie 2000, un tabel în conformitate cu nota de subsol 7 din tabelul 1 din anexa 1 la Regulamentul (CE) nr. 2819/98, considerând instituțiile situate în Grecia ca fiind deja supuse regimului rezervelor minime obligatorii al SEBC.În acest caz, datele cu privire la luna noiembrie 2000 sunt raportate la BCN participantă competentă până la 23 decembrie 2000. Baza de calcul a rezervelor minime obligatorii ale instituției pentru perioadele de aplicare de la 24 decembrie 2000 și de la 24 ianuarie 2001 se calculează pe baza datelor referitoare la luna noiembrie 2000.Datele cu privire la luna decembrie 2000 sunt raportate în conformitate cu procedurile și termenele normale aplicabile instituției de credit în cauză. Baza de calcul a rezervelor instituției în cauză pentru perioadele de aplicare de la 24 februarie, 24 martie și 24 aprilie 2001 se calculează pe baza datelor cu privire la luna decembrie 2000.--------------------------------------------------